*Jn12,39 Azért nem tudtak hinni, mert Ézsaiás ezt is mondta:*

*Jn12,40 „Megvakította a szemüket, és megkeményítette a szívüket, hogy szemükkel ne lássanak és szívükkel ne értsenek, hogy meg ne térjenek, és meg ne gyógyítsam őket.”*

Izráel fiai egy általuk kialakított „képnek” megfelelő Messiást vártak. Ehhez segített, hogy ők kapták a törvényt valamint közülük származtak próféták, akik Isten aktuális üzenetét, vagy távolba mutató terveit kapták. Ebből és az aktuális szükségekből ötvözve kialakult egy Messiás kép. A nagy többség egyetértett abban, hogy az így elképzelt módon jön el a Messiás. De nem így történt.

Jézus szegény helyen született, nem akart Önmagának vezetői vagy politikai pozíciót vagy befolyást és ellenállás nélkül hagyta magát elfogni és keresztre feszíteni.

A nagy többség ezért Jézusban nem látta meg a Messiást, tényleg mintha vakok és érzéketlenek lettek volna. Akik nem látják meg Jézusban a Messiást, azok nem is hisznek Benne. Hit nélkül nem részesedhetünk Isten kegyelméből, aki Jézus Maga. Higgy Benne! *Vadon Gyula*